
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Kārtība, kādā izsludinātas enerģētiskās krīzes laikā un Starptautiskās Enerģētikas aģentūras aktivizētu koordinētu ārkārtas reaģēšanas pasākumu gadījumā tiek pārdotas valsts naftas produktu drošības rezerves " sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Tiesību akts / Ministru Prezidenta rezolūcija
Apraksts
Saskaņā ar Enerģētikas likuma 73. pantu Ministru kabinetam ir dots deleģējums noteikt kārtību, kādā drošības rezerves, naftas produktus, par kuriem komersanti sniedz drošības rezervju pakalpojumu drošības rezervju izveidei (turpmāk abi kopā - drošības rezerves) un aviācijas nozares uzturētas drošības rezerves izsludinātas enerģētiskās krīzes laikā pārdod pēc valsts vai pašvaldības enerģētiskās krīzes centra pieprasījuma.
Savukārt saskaņā ar Enerģētikas likuma 75.1 pantu Ministru kabinetam ir dots deleģējums noteikt drošības rezervju un aviācijas nozares uzturētu drošības rezervju izmantošanas kārtību un kārtību, kādā tiek ierobežots naftas produktu patēriņš, ja Starptautiskā Enerģētikas aģentūra aktivizē koordinētus ārkārtas reaģēšanas pasākumus un pieprasa tās dalībvalstīm uzsākt kolektīvās darbības.
1.2. Mērķis
Mērķa apraksts
Noteikumu projekta izstrādes mērķis ir noteikt kārtību, kādā drošības rezerves, naftas produktus, par kuriem komersanti sniedz drošības rezervju pakalpojumu drošības rezervju izveidei (turpmāk abi kopā - drošības rezerves) un aviācijas nozares uzturētas drošības rezerves izsludinātas enerģētiskās krīzes laikā pārdod pēc valsts vai pašvaldības enerģētiskās krīzes centra pieprasījuma, vai Starptautiskās Enerģētikas aģentūras aktivizētu koordinētu ārkārtas reaģēšanas pasākumu gadījumā.
 
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
[1] Drošības rezerves Latvijā tiek veidotas saskaņā ar Eiropas Padomes 2009. gada 14. septembra direktīvu 2009/119/EK, ar ko dalībvalstīm uzliek pienākumu uzturēt jēlnaftas un/vai naftas produktu obligātas rezerves (turpmāk - Direktīva 2009/119/EK). 

[2] Latvijā 2024. gada 1. janvārī stājās spēkā grozījumi Enerģētikas likumā, kas nosaka, ka no 2024. gada 1. janvāra Latvijā tiek ieviests jauns drošības rezervju pārvaldības modelis (turpmāk – Pārvaldības modelis) un Centrālās krājumu uzturēšanas struktūras uzdevumus, pārņemot tos no Būvniecības valsts kontroles biroja, sāk pildīt SIA "Publisko aktīvu pārvaldītājs Possessor" (turpmāk - Possessor).

Jaunais Pārvaldības modelis paredz pakāpeniski iegādāties drošības rezerves valsts īpašumā 100 % apmērā, katru gadu no 2024. gada 1. janvāra līdz 2028. gada 31. decembrim iegādājoties ne mazāk kā 15 % no kopējām nepieciešamajām drošības rezervēm. Pārejas periodā no 2024. gada 1. janvāra līdz 2028. gada 31. decembrim par apjomu, par kādu nav iegādātas drošības rezerves valsts īpašumā, tiek iegādāts drošības rezervju pakalpojums drošības rezervju izveidei (turpmāk arī – Iespēju līgumi). Līdz 2024. gadam drošības rezerves tika veidotas tikai Iespēju līgumu ietvaros.

Tāpat 2024. gada 26. decembrī stājās spēkā grozījumi Enerģētikas likumā, kas paredz, ka:
1) no 2024. gada 1. janvāra pakalpojuma maksa netiek maksāta par Latvijas Republikā realizēto vai patērēto aviācijas degvielu;
2) no 2025. gada 1. jūnija aviācijas nozares komersantiem ir pienākums pašiem veidot un uzturēt aviācijas nozares drošības rezerves proporcionāli to prognozētajam aviācijas degvielas patēriņam, iegādājoties naftas produktus īpašumā vai iegādājoties naftas produktu drošības rezervju pakalpojumu aviācijas nozares uzturētu drošības rezervju izveidei.

Jaunais Pārvaldības modelis saskaņā ar Enerģētikas likuma 72.1 pantu tiek finansēts no publiskas pakalpojuma maksas, ko maksā komersanti par katru Latvijas Republikā realizēto vai patērēto naftas produktu tonnu, izņemot aviācijas degvielu. Pakalpojuma maksa tiek ieskaitīta uzkrāšanas fondā, kas tiek uzturēts ārpus valsts budžeta, un to administrē Possessor.

Uzkrāšanas fondā uzkrātie līdzekļi tiek izlietoti maksājumiem par Iespēju līgumiem, naftas produktu iegādei, drošības rezervju uzturēšanai, Possessor administratīvajām izmaksām, kā arī citām izmaksām, kas rodas saistībā ar pienākumu uzturēt un atjaunot drošības rezerves.


[3] Latvija 2024. gada 14. novembrī ir kļuvusi par Starptautiskās Enerģētikas aģentūras dalībvalsti. Minētais nozīmē, ka Latvija ar tās uzturētām drošības rezervēm, cita starpā, piedalītos Starptautiskās Enerģētikas aģentūras aktivizētos koordinētos ārkārtas reaģēšanas pasākumos, lai novērstu nopietnus piegādes traucējumus, kas ietekmē pasaules naftas tirgu.


[4] Tādējādi atbilstoši Enerģētikas likuma 1. panta pirmās daļas 6. punktam Latvijā drošības rezerves tiek uzturētas, lai enerģētiskās krīzes laikā Latvijas Republikā nodrošinātu apgādi ar naftas produktiem vai Starptautiskās Enerģētikas aģentūras aktivizētu koordinētu ārkārtas reaģēšanas pasākumu gadījumā novērstu nopietnus piegādes traucējumus, kas ietekmē pasaules naftas tirgu.

[5]  Saskaņā ar Enerģētikas likuma 60. panta pirmo daļu Valsts enerģētisko krīzi var izsludināt gadījumā, ja enerģijas piegāde ir traucēta tik lielā mērā, ka var tikt apdraudēta iedzīvotāju drošība, veselība un tautsaimniecības nozaru darbība, un traucējumi skar valstspilsētas vai ir plašāki par vienas pašvaldības teritoriju. Atbilstoši Enerģētikas likuma 60. panta otrajai daļai Valsts enerģētisko krīzi izsludina Ministru kabinets pēc tā ministra ierosinājuma, kurš ir atbildīgs par enerģētiku.

Atbilstoši Enerģētikas likuma 62. pantam Vietējās enerģētiskās krīzes izsludināšanu ierosina valstspilsētas vai novada domes priekšsēdētājs gadījumos, kad enerģijas piegāde ir traucēta tādā apjomā, kas var apdraudēt iedzīvotāju drošību, veselību un tautsaimniecības nozaru darbību noteiktā norobežotā teritorijā, kura sakrīt ar pašvaldības administratīvo teritoriju. Vietējo enerģētisko krīzi izsludina attiecīgā pašvaldība — valstspilsētas vai novada dome, kuras administratīvo teritoriju skar enerģētiskā krīze. Par vietējās enerģētiskās krīzes izsludināšanu valstspilsētas vai novada domes priekšsēdētājs nekavējoties ziņo par pašvaldībām un par enerģētiku atbildīgajiem ministriem.

Savukārt atbilstoši Enerģētikas likuma 70. pantam Pašvaldības enerģētiskās krīzes centru izveido valstspilsētas vai novada dome, un centrā ietilpstošās personas sasauc valstspilsētas vai novada domes priekšsēdētājs ne vēlāk kā četru stundu laikā pēc vietējās enerģētiskās krīzes izsludināšanas. Vairākas pašvaldības, kuras vienlaikus skar enerģētiskā krīze, var koordinēt šo pašvaldību enerģētiskās krīzes centru darbību vai izveidot vienotu pašvaldību enerģētiskās krīzes centru, kurā ietilpstošās personas sasauc pēc attiecīgo pašvaldību — valstspilsētas vai novada domes — priekšsēdētāju kopīgas vienošanās, pieaicinot atbildīgas pašvaldību amatpersonas, vides aizsardzības speciālistus un energoapgādes komersantu pārstāvjus.

Atbilstoši Ministru kabineta 2022. gada 29. janvāra noteikumu Nr. 40 "Valsts enerģētiskās krīzes centra nolikums" (turpmāk - Noteikumi Nr. 40) 2. punktam Valsts enerģētiskās krīzes centra (turpmāk - VEKC) 2. punktam VEKC ir koordinējoša un konsultatīva valsts institūcija, un tās uzdevums ir izsludinātas valsts enerģētiskās krīzes laikā vai arī tās draudu gadījumā vadīt krīzes novēršanas un krīzes izraisīto seku likvidēšanas pasākumus. Vienlaikus atbilstoši Noteikumu Nr. 40 4.1. apakšpunktam VEKC uzdevums, cita starpā, ir organizēt operatīvu valsts palīdzību un atbalstu pašvaldībām krīzes novēršanā un tās radīto seku likvidēšanā.

Tāpat atbilstoši Noteikumu Nr. 40 4.8.4. apakšpunktam VEKC kompetences ietvaros ietilpst sagatavot un iesniegt noteiktā kārtībā Ministru kabinetā priekšlikumus par drošības rezervju pirkšanu un pārdošanu.
Problēmas un risinājumi
Problēmas apraksts
Lai izpildītu Enerģētikas likuma 73. pantā un 75.1 pantā Ministru kabinetam dotos deleģējumus un noteiktu kārtību kādā tiek izmantotas drošības rezerves, ir nepieciešams sagatavot Ministru kabineta noteikumu projektu, kurā tiek noteikta drošības rezervju un aviācijas nozares uzturētu drošības rezervju izmantošanas kārtība un kārtība, kādā tiek ierobežots naftas produktu patēriņš, ja Starptautiskā Enerģētikas aģentūra aktivizē koordinētus ārkārtas reaģēšanas pasākumus un pieprasa tās dalībvalstīm uzsākt kolektīvās darbības.
 
Risinājuma apraksts
[1] Direktīvas 2009/119/EK 20. panta 4. punkts nosaka, ka, ja nav pieņemts spēkā esošs starptautisks lēmums par krājumu nodošanu apritē, bet Eiropas Kopienas vai kādas dalībvalsts jēlnaftas vai naftas produktu piegādē rodas grūtības, Eiropas Komisija pēc kādas dalībvalsts pieprasījuma vai pēc savas ierosmes, vajadzības gadījumā informējot Starptautisko Enerģētikas aģentūru un koordinējot savu rīcību ar Starptautisko Enerģētikas aģentūru, pēc iespējas ātrāk sasauc koordinācijas grupu uz konsultāciju sanāksmi. Ja koordinācijas grupas konsultāciju sanāksmi sasauc pēc dalībvalsts lūguma, to rīko vēlākais četru dienu laikā pēc šāda lūguma paziņošanas, ja vien attiecīgā dalībvalsts nepiekrīt ilgākam laikposmam. Pamatojoties uz koordinācijas grupas veiktā situācijas novērtējuma rezultātiem, Eiropas Komisija nosaka, vai pastāv būtiski piegādes traucējumi. Ja tiek konstatēti būtiski piegādes traucējumi, Eiropas Komisija atļauj pilnībā vai daļēji nodot apritē drošības rezervju un īpašo krājumu daudzumus, ko šim nolūkam ierosinājušas attiecīgās dalībvalstis.

Savukārt Direktīvas 2009/119/EK 20. panta 5. punkts nosaka, ka Eiropas Savienības dalībvalstis drīkst nodot apritē savas drošības rezerves un īpašos krājumus, kas ir mazāki par šajā direktīvā noteikto minimālo apjomu tādā daudzumā, kas nekavējoties nepieciešams īpašas steidzamības gadījumu sākotnējā stadijā vai vietēju krīžu gadījumos. Šādas nodošanas apritē gadījumā dalībvalstis nekavējoties paziņo Eiropas Komisijai par daudzumu, kas ir nodots apritē. Komisija nodod šo informāciju koordinācijas grupas dalībniekiem.

Ievērojot minētās Direktīvas 2009/119/EK izvirzītās prasības, ir nepieciešams transponēt nacionālajos tiesību aktos prasību saskaņot ar Eiropas Komisiju drošības rezervju izmantošanu un informēšanas pienākumu, ja drošības rezerves ir bijis neatliekami izmantot pirms Eiropas Komisijas atļaujas saņemšanas. 

Vienlaikus  Direktīvas 2009/119/EK 20. panta 4. un 5.punktā dalībvalstīm noteiktie informēšanas pienākumi saistībā ar drošības rezervju izmantošanu ir deleģēti Ekonomikas ministrijai. 

Ņemot vērā minēto, Noteikumu projekts paredz, lai saņemtu Eiropas Komisijas atļauju drošības rezervju un aviācijas nozares uzturētu drošības rezervju izmantošanai, Ekonomikas ministrija iesniedz Eiropas Komisijai lūgumu sasaukt Naftas un naftas produktu koordinācijas grupas konsultāciju sanāksmi. Ja drošības rezerves un aviācijas nozares uzturētas drošības rezerves ir nepieciešams izmantot īpašas steidzamības gadījumā pirms saņemta Eiropas Komisijas atļauja, Ekonomikas ministrija nekavējoties informē Eiropas Komisiju par Ministru kabineta pieņemto lēmumu par drošības rezervju pārdošanu un aviācijas nozares uzturētu drošības rezervju izmantošanu.

Vienlaikus atzīmējams, ka kopumā Direktīvā 2009/119/EK noteiktie informēšanas pienākumi ir deleģēti Ekonomikas ministrijai, tādējādi arīdzan Direktīvas 2009/119/EK 20. panta 3. punktā dalībvalstīm noteiktos informēšanas pienākumus saistībā ar drošības rezervju izmantošanu pildīs Ekonomikas ministrija. 

Ar Noteikumu projektu tiek paredzēts, ka Enerģētiskās krīzes gadījumā lēmumu par drošības rezervju pārdošanu un aviācijas nozares uzturētu drošības rezervju izmantošanu pieņem Ministru kabinets pēc Valsts enerģētiskās krīzes centra vai pašvaldības enerģētiskās krīzes centra priekšlikumu iesniegšanas

Ar Noteikumu projektu tiek paredzēts, ka izsludinātas enerģētiskās krīzes gadījumā lēmumu par drošības rezervju pārdošanu un aviācijas nozares uzturētu drošības rezervju izmantošanu pieņem Ministru kabinets pēc Klimata un enerģētikas ministrijas priekšlikuma, pamatojoties uz Valsts enerģētiskās krīzes centra vai pašvaldības enerģētiskās krīzes centra pieprasījuma.

Tāpat ar Noteikumu projektu tiek paredzēts, ka Starptautiskās Enerģētikas aģentūras aktivizētu ārkārtas reaģēšanas pasākumu gadījumā lēmumu par drošības rezervju pārdošanu un aviācijas nozares uzturētu drošības rezervju izmantošanu pieņem Ministru kabinets pēc Ekonomikas ministrijas priekšlikuma, kas saskaņots ar Klimata un enerģētikas ministriju. Klimata un enerģētikas ministrija saskaņojums ir nepieciešams, jo saskaņā ar  2024. gada 3. oktobra likuma "Par Nolīgumu par Starptautisko enerģētikas programmu" 2. pantu  1974. gada 18. novembra Nolīgumā par Starptautisko enerģētikas programmu paredzēto saistību izpildi koordinē Klimata un enerģētikas ministrija. Minētā kārtība ir piemērojama gadījumā, ja vienlaicīgi ar Starptautiskās Enerģētikas aģentūras ārkārtas reaģēšanas pasākumu aktivizēšanu netiek izsludināta enerģētiskā krīze vai netiek piemēroti naftas produktu patēriņa ierobežojoši pasākumi. 

[2] Noteikumu projekts nosaka - ja ir pieņemts Ministru kabineta lēmums par drošības rezervju pārdošanu vai aviācijas nozares uzturētu drošības rezervju izmantošanu, izsludinātas enerģētiskās krīzes gadījumā, vai ja ir aktivizēti Starptautiskās Enerģētikas aģentūras ārkārtas reaģēšanas pasākumi, kā arī lai izvērtētu nepieciešamību drošības rezervju pārdošanai un aviācijas nozares uzturētu drošības rezervju izmantošanu komersantiem, kuri saskaņā ar Enerģētikas likuma 72.1 panta pirmo un otro daļu maksā pakalpojuma maksu par drošības rezervju izveidi un uzturēšanu (turpmāk - komersanti) un aviācijas nozares komersantiem pēc Possessor pieprasījuma ir pienākums Possessor sniegt informāciju Possessor noteiktā apjomā un termiņā par to rīcībā esošajiem naftas produktiem un piegādēm.

Atzīmējams, ka tādos gadījumos, kad  ir iestājusies enerģētiskā krīze nacionālu vai starptautiska līmeņa apstākļu dēļ, tad praktiski visi ar naftas produktu apgādi saistīti jautājumi tiek koordinēti ciešā sadarbībā ar Starptautisko Enerģētikas aģentūru un Eiropas Komisiju. Minētais cita starpā ietver dalībvalstu pienākumu savlaicīgi konstatēt, vai tās valstī pastāv ar naftas produktu apgādi saistīti riski vai arī tādi jau faktiski ir iestājušies. Tādējādi Noteikumu projekts paredz Possessor  tiesības iegūt informāciju no komersantiem un aviācijas nozares komersantiem par naftas produktu apgādi saistītiem jautājumiem, gadījumā, ja iestājas attiecīgajā normā minētie apstākļi, lai Latvija varētu novērtēt krīzes situāciju un būtu iespējams efektīvāk to pārvaldīt starptautiskā līmenī.

[3] Noteikumu projektā ir paredzēts, ka Possessor pārdod drošības rezerves komersantiem proporcionāli katra komersanta vidējam Latvijas Republikā realizētajam vai savam patēriņam no Eiropas Savienības dalībvalsts ievestajam vai no trešajām valstīm importētajam naftas produktu, izņemot aviācijas degvielas, apjomam. 

Vidējā apjoma noteikšanai tiek ņemts katra komersanta vidējais pēdējo 12 mēnešu periodā kopā Latvijas Republikā realizētais vai savam patēriņam no Eiropas Savienības dalībvalsts ievestais vai no trešajām valstīm importētais attiecīgā naftas produkta apjoms, izņemot aviācijas degvielu. 12 mēnešu periodu aprēķina nosakot, ka 12. mēnesis  ir  priekšpēdējais mēnesis pirms Ministru kabineta lēmuma par drošības rezervju pārdošanai un aviācijas nozares uzturētu drošības rezervju izmantošanu pieņemšanu.

Šāda kārtība tiek noteikta, lai neizjauktu mazumtirdzniecības darbības līdzsvaru un nodrošinātu visiem vairumtirgotājiem noteiktu drošības rezervju daļu, ar mērķi nodrošināt savstarpēji līdzsvarotu drošības rezervju pieejamību visiem tirgus dalībniekiem un lietotājiem. 

Ņemot vērā to, ka atbilstoši Enerģētikas likuma 72.5 panta pirmajai daļai no 2025. gada 1. jūnija aviācijas nozares komersantiem ir pienākums pašiem veidot un uzturēt aviācijas nozares drošības rezerves proporcionāli to prognozētajam aviācijas degvielas patēriņam, kā arī, ievērojot to, ka aviācijas nozares komersanti ir atbrīvoti no pakalpojuma maksas par drošības rezervju izveidi un uzturēšanu samaksas, ar Noteikumu projektu tiek paredzēts, ka drošības rezerves tiek pārdotas tiem komersantiem, kuri ir pakalpojuma maksas par drošības rezervju izveidi un uzturēšanu maksātāji.

Tomēr, ņemot vērā to, ka enerģētiskās krīzes var būt dažāda rakstura, Noteikumu projektā tiek paredzēts, ka Possessor ar  aviācijas nozares komersantiem savstarpēji var vienoties par drošības rezervju pārdošanu aviācijas nozares komersantiem.  Šāda iespēja tiek paredzēta, lai saglabātu elastību efektīvākas enerģētiskās krīzes pārvarēšanā. Vienlaikus Noteikumu projekts paredz, ka savstarpēji vienojoties Possessor var iegādāties arī aviācijas nozares uzturētas drošības rezerves. 

Tomēr šādā gadījumā, lai nodrošinātu, ka sabiedrībai tiek nodotas drošas un atbilstošas kvalitātes drošības rezerves, ar Noteikumu projektu tiek paredzēts, ka priekšnosacījums aviācijas nozares uzturēto drošības rezervju iegādei ir aviācijas nozares komersanta spēja apliecināt tā uzturēto drošības rezervju kvalitāti un izcelsmi. 

[4] Noteikumu projektā ir noteikti drošības rezervju atpirkšanas cenas noteikšanas principi. Lai nodrošinātu naftas produktu tirdzniecības nozares līdzsvaru, Noteikumu projektā noteiktie drošības rezervju atpirkšanas cenas noteikšanas principi ir pielāgoti attiecīgās nozares tirgus praksei. 
Tostarp:
1) Noteikumu projektā ir noteikts avots naftas produktu bāzes cenas noteikšanai - Platts European Marketscan, uz kura pamata tiek veidota naftas produktu gala cena. Minētais avots ir noteikts, ņemot vērā to, ka tas starptautiskās, tostarp, Latvijas, naftas produktu tirdzniecības praksē plaši tiek piemērots kā neatkarīgs avots naftas produktu kotāciju vērtības noteikšanai;
2) Vidējās cenas - septiņas kalendāra dienas, piemērošana ir bieži izmantots mehānisms naftas produktu tirdzniecībā ar mērķi samazināt cenu svārstību risku, kā arī nodrošinātu lielāku prognozējamību naftas produktu tirdzniecībā;
3) Papildus bāzes cenai prēmijas paredzēšana ir neatņemama naftas produkta cenas noteikšanas sastāvdaļa, jo tā atspoguļo individuālus ar konkrēto naftas produktu saistītus aspektus, kas reizē ietekmē konkrētā naftas produkta gala cenu (piemēram, ar loģistiku saistītās izmaksas, ar konkrēto naftas produkta veidu, ar naftas produkta blīvumu saistīti aspekti, u.t.t).

Vienlaikus Noteikumu projektā, prēmijas aprēķināšanā ir noteikts, ka dīzeļdegvielai tiek piemērota blīvuma eskalācija vai deskalācija pie 0,845 kilogramiem litrā 15°C temperatūrā. Benzīnam tiek piemērota  blīvuma eskalācija vai deskalācija pie 0,755 kilogramiem litrā 15°C temperatūrā. Reaktīvai degvielai tiek piemērota  blīvuma eskalācija vai deskalācija pie 0,800 kilogramiem litrā 15°C temperatūrā.

Minētā nosacījuma būtība ir nodrošināt vienotu un caurskatāmu mehānismu degvielas daudzuma pārrēķinam, lai darījumos starp komersantiem tiktu izlīdzināta temperatūras un kvalitātes svārstību ietekme uz degvielas blīvumu. Tā kā degvielas blīvums mainās atkarībā no temperatūras (pie augstākas temperatūras tas samazinās, pie zemākas – palielinās), faktiskajā piegādes brīdī noteiktais blīvums var atšķirties no standarta blīvuma, kas definēts 15 °C temperatūrā. Lai nodrošinātu godīgu norēķinu un apgādes procesa tehnisko precizitāti, tiek veikts atbilstošs korekcijas pārrēķins.

Eskalācija tiek piemērota gadījumos, kad faktiskā degvielas blīvuma vērtība pārsniedz noteikto atsauces blīvumu. Tas nozīmē, ka degvielas paraugs ir blīvāks un satur lielāku masu uz vienu tilpuma vienību, līdz ar to pārrēķinā degvielas daudzums tiek koriģēts uz augšu.

Deskalācija tiek piemērota gadījumos, kad faktiskā degvielas blīvuma vērtība ir zemāka par atsauces blīvumu. Šādā situācijā degvielas paraugs satur mazāku masu uz vienu tilpuma vienību, un degvielas daudzums tiek attiecīgi samazināts, lai tas atbilstu standartizētam blīvumam.

Blīvuma korekcija ir būtiska, lai nodrošinātu precīzu norēķinu, degvielas uzskaiti un saskaņotu darījumus neatkarīgi no temperatūras vai citiem ārējiem apstākļiem, kas var ietekmēt degvielas fizikālās īpašības.

Savukārt Noteikumu projektā noteiktie 15 °C nozarē tiek izmantoti kā starptautiski standartizēta atsauces temperatūra, pie kuras tiek noteikts naftas produktu blīvums.


[5] Ministru kabineta 2025. gada 27. maija noteikumos Nr. 313 “Valsts naftas produktu drošības rezervju veidošanas un uzturēšanas kārtība” ir paredzēts, ka drošības rezerves var uzglabāt, nepievienojot transportā izmantojamo šķidro vai gāzveida degvielu, ko iegūst no biomasas, kas ir bioloģiski noārdāmā frakcija lauksaimniecības, mežsaimniecības un ar to saistīto nozaru produktos, atkritumos un atliekās (tostarp augu un dzīvnieku izcelsmes vielas), kā arī bioloģiski noārdāmā frakcija rūpniecības un sadzīves atkritumos (turpmāk – biodegviela) un citas vielas, kas nav ogļūdeņraži un ko kādam produktam pievieno vai piejauc, lai mainītu tā īpašības (turpmāk – piedevas).

Minētais nozīmē, ka arīdzan drošības rezerves komersantiem enerģētiskās krīzes laikā tiek pārdotas un Starptautiskās Enerģētikas aģentūras aktivizētu koordinētu ārkārtas reaģēšanas pasākumu gadījumā tiek izmantotas tādā veidā, kādā tās ir veidotas un uzglabātas, tostarp bez biodegvielas vai piedevām.


[6]  Ar Noteikumu projektu tiek paredzēts, ka drošības rezervju pārdošanai tiek izmantota Atpirkšanas zīme, kas ir starp Possessor un komersantu savstarpēji parakstīts dokuments un kas izsludinātas enerģētiskās krīzes laikā nodrošina naftas produktu pārdošanu Atpirkšanas zīmē norādītajam komersantam.

Atpirkšanas zīmi sagatavo Possessor un tajā norāda komersantam pārdoto naftas produktu veidu, katra veida apjomu (tonnās) un citu nepieciešamo informāciju.

Savukārt par naftas produktu nodošanu un pieņemšanu savstarpēji tiek parakstīts pieņemšanas - nodošanas akts.

Atpirkšanas zīmi un pieņemšanas - nodošanas aktu paraksta ar drošu elektronisko parakstu, kas satur laika zīmogu. Ja tas nav iespējams, atpirkšanas zīmi un pieņemšanas- nodošanas aktu paraksta papīra formātā. Atpirkšanas zīmi papīra formātā paraksta trīs eksemplāros, no kuriem viens eksemplārs glabājas pie Possessor un pa vienam eksemplāram pie komersanta un pie naftas produkta glabātāja. Pieņemšanas un nodošanas aktu papīra formātā paraksta četros eksemplāros, no kuriem viens eksemplārs glabājas pie Possessor un pa vienam eksemplāram pie komersanta, pie naftas produktu glabātaja un pie naftas produktu pārvadātāja. 

[7] Noteikumu projektā tiek paredzēts, ka komersants, saņemot Atpirkšanas zīmi, ir tiesīgs koriģēt Atpirkšanas zīmē norādīto naftas produktu daudzumu, to samazinot. Minētais nozīmē, ka komersanta pienākums nav iegādāties tam pienākušo drošības rezervju daļu. 

[8] Par naftas produktiem, par kuriem komersanti nodrošina un sniedz drošības rezervju pakalpojumu valsts naftas drošības rezervju izveidei, komersanti samaksu veic atbilstoši līgumiem par drošības rezervju pakalpojuma iegādi, kas noslēgti atbilstoši Enerģētikas likuma pārejas noteikumu 80. punkta 3. apakšpunktam.

Savukārt par valsts īpašumā esošajiem naftas produktiem samaksa tiek veikta Possessor, kas saskaņā ar Enerģētikas likuma 72.1 panta ceturtās daļas 2. punktu tiek ieskaitīta drošības rezervju uzkrāšanas fondā un tiek izmantota, lai segtu izmaksas, kas saistītas ar Enerģētikas likuma 72. panta otrajā daļā noteikto Possessor uzdevumu izpildi un ar tiem saistītos administratīvos izdevumus.

[9] Noteikumu projektā vienlaikus tiek paredzēts, ja Starptautiskās Enerģētikas aģentūras ārkārtas reaģēšanas pasākumu aktivizēšanas gadījumā tiek organizēti naftas produktu patēriņa ierobežošanas pasākumi klimata un enerģētikas ministrs sasauc Valsts enerģētiskās krīzes centra (turpmāk - VEKC) sēdi, lai sagatavotu priekšlikumus Ministru kabinetam par naftas produktu patēriņa ierobežošanu saskaņā ara 1974.gada 18.novembra Nolīgumu par Starptautisko enerģētikas programmu.

Tādējādi ar Noteikumu projektu tiek noteikts, ka katrā gadījumā pasākumus naftas produktu patēriņa ierobežošanai nosaka Ministru kabinets, pamatojoties uz VEKC iesniegtiem priekšlikumiem.  

Atzīmējams, ka likumdevējs ar 2024. gada 3. oktobra likuma "Par Nolīgumu par Starptautisko enerģētikas programmu" 1. pantu ir apstiprinājis 1974. gada 18. novembra Nolīgumu par Starptautisko enerģētikas programmu.

Tādējādi Starptautiskās Enerģētikas aģentūras aktivizētie koordinētie ārkārtas reaģēšanas pasākumi (tostarp, naftas produktu patēriņa ierobežošanas pasākumi)  tiek organizēti ņemot vērā Nolīgumu par Starptautisko enerģētikas programmu.

[10] Drošības rezerves Possessor atjauno pēc attiecīga Ministru kabineta lēmuma pieņemšanas, kura pieņemšanu ierosina Ekonomikas ministrija, to iepriekš saskaņojot ar Klimata un enerģētikas ministriju.

Šāda kārtība ir noteikta, ņemot vērā to, ka Ekonomikas ministrija un Possessor īsteno operatīvo komunikāciju ar Starptautisko Enerģētikas aģentūru un Eiropas Komisiju valsts naftas produktu drošības rezervju veidošanas, izmantošanas un atjaunošanas jautājumos. Lai nodrošinātu operatīvāku visu organizatorisko jautājumu īstenošanu, kas saistīts ar drošības rezervju izmantošanu  un atjaunošanu, vienlaikus neradot nepamatotu administratīvo slogu, ar Noteikumu projektu tiek paredzēts, ka priekšlikumus Ministru kabinetam par drošības rezervju atjaunošanu izstrādā Ekonomikas ministrija. 

Vienlaikus saskaņā ar 2024. gada 3. oktobra likuma "Par Nolīgumu par Starptautisko enerģētikas programmu" 2. pantu  1974. gada 18. novembra Nolīgumā par Starptautisko enerģētikas programmu paredzēto saistību izpildi koordinē Klimata un enerģētikas ministrija.

Tādējādi ar Noteikumu projektu tiek paredzēts, ka Ekonomikas ministrijai pirms priekšlikumu iesniegšanas ir jāsaņem Klimata un enerģētikas ministrijas saskaņojums.  

Atzīmējams, ka saskaņā ar Direktīvas 2009/119/EK 20. panta 4., 5. un 6. punktu dalībvalsts drošības rezervju izmantošana un atjaunošana tiek īstenota ciešā sadarbībā ar Eiropas Komisiju un kopējie ar naftas produktu piegādes traucējumiem saistītie jautājumi tiek vērtēti nevis no lokāla (konkrētas Eiropas Savienības dalībvalsts), bet no kopējā Eiropas Savienības skata punkta. 

Nekoordinēta un strauja drošības rezervju atjaunošana vienā Eiropas Savienības dalībvalstī rada būtiskus riskus. Piemēram:
1) liela apjoma degvielas iegāde vienlaicīgi var pārslogot piegādes ķēdes un uzglabāšanas infrastruktūru;
2) straujš un liela apjoma pieprasījuma pieaugums no valsts puses var veicināt papildu cenu kāpumu degvielas tirgū. Tas īpaši ir aktuāli situācijā, kad tirgū jau pastāv nenoteiktība, piegādes svārstības vai globāli cenu kāpuma spiedieni. Valsts pieprasījuma palielināšanās var kļūt par faktoru, kas paātrina cenu eskalāciju arī komerciālajā segmentā. u.c.

Tādējādi valsts strauja iejaukšanās degvielas tirgū var padziļināt esošo krīzi vai radīt jaunu enerģētisko krīzi, ietekmējot visus tirgus dalībniekus. Tas var ietekmēt tirgus stabilitāti un apgādes drošību arī ārpus konkrētas valsts robežām.

Ievērojot minēto, ierosinājums par drošības rezervju un aviācijas nozares uzturētu drošības rezervju atjaunošanu tiktu iesniegts ciešā un koordinētā sadarbībā ar Eiropas Komisiju un Starptautiskās Enerģētikas aģentūru.

[11] Enerģētikas likuma pārejas noteikumu 80. punktā minētajā pārejas periodā ar šo noteikumu izpratnē lietoto jēdzienu "drošības rezerves" tiek saprasti valsts īpašumā esošie naftas produkti un naftas produkti, par kuriem komersanti sniedz drošības rezervju pakalpojumu drošības rezervju izveidei.
 
Vai ir izvērtēti alternatīvie risinājumi?
-
Vai ir izvērtēts prasību un izmaksu samērīgums pret ieguvumiem?
-
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
-
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Nē
Juridiskās personas
Komersanti, kuri saskaņā ar Enerģētikas likuma 72.1 panta pirmo un otro daļu maksā pakalpojuma maksu par drošības rezervju izveidi un uzturēšanu, aviācijas nozares komersanti
Komersanti, kuri saskaņā ar Enerģētikas likuma 72.1 panta pirmo un otro daļu maksā pakalpojuma maksu par drošības rezervju izveidi un uzturēšanu, aviācijas nozares komersanti
Ietekmes apraksts
Noteikumu projekts nosaka kārtību, kādā drošības rezerves un aviācijas nozares uzturētas drošības rezerves izsludinātas enerģētiskās krīzes laikā un Starptautiskās Enerģētikas aģentūras aktivizētu koordinētu ārkārtas reaģēšanas pasākumu gadījumā tiek pārdotas. 

Kā arī Noteikumu projekts nosaka kārtību, kādā Possessor organizē drošibas rezervju pārdošanu. 
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Jā
	Sabiedrības grupa
	Palielinās/samazinās
	Stundas samaksas likme - euro
	Laika patēriņš uz vienību - stundās
	Subjektu skaits
	Cik bieži - reizes gadā
	Administratīvās izmaksas - euro
	Aprēķinu skaidrojums

	Komersanti, kuri saskaņā ar Enerģētikas likuma 72.1 panta pirmo un otro daļu maksā pakalpojuma maksu par drošības rezervju izveidi un uzturēšanu, aviācijas nozares komersanti
	palielinās
Vērtības nozīme:
	12,69
euro
	1,00
stunda
	60
Pakalpojuma maksas maksātāji un aviācijas nozares komersanti
	1,0
Drošības rezerves tiek pārdotas tikai izsludinātas enerģētiskās krīzes laikā un Starptautiskās Enerģētikas aģentūras aktivizētu koordinētu ārkārtas reaģēšanas pasākumu gadījumā. Ņemot vērā to, ka minētie apstākļi nav iepriekš prognozējami, to iestāšanās un drošības rezervju pārdošanas  biežums nav iepriekš prognozējams. Tadējādi arī precīza informācijas sniegšanas nepieciešamība un biežums  nav iepriekš prognozējams.
	761,40
	Noteikumu projektā minētajiem informēšanas pienākumiem aptuveni var būt nepieciešama 1 stunda. Ņemot vērā valstī vidējo atalgojumu pēc Centrālās statistikas datiem - vidējā darba stundas samaksa 2025. gadā ir 12,69 euro, kas nozīmē, ka gala saņēmēja darbiniekam dokumentu informācijas sagatavošanai monetārās izmaksas nav lielākas kā 12,69 euro. Aprēķins attiecināms uz Noteikumu projekta 5. un 8. punktā noteikto.

	Komersanti, kuri saskaņā ar Enerģētikas likuma 72.1 panta pirmo un otro daļu maksā pakalpojuma maksu par drošības rezervju izveidi un uzturēšanu, aviācijas nozares komersanti
	palielinās
Vērtības nozīme:
	12,69
euro
	1,00
stunda
	60
Pakalpojuma maksas maksātāji un aviācijas nozares komersanti
	1,0
Drošības rezerves tiek pārdotas tikai izsludinātas enerģētiskās krīzes laikā un Starptautiskās Enerģētikas aģentūras aktivizētu koordinētu ārkārtas reaģēšanas pasākumu gadījumā. Ņemot vērā to, ka minētie apstākļi nav iepriekš prognozējami, to iestāšanās un drošības rezervju pārdošanas  biežums nav iepriekš prognozējams. Tadējādi arī Atpirkšanas zīmes parakstīšanas nepieciešamība nav iepriekš prognozējama.
	761,40
	Noteikumu projektā minētās Atpirkšanas zīmes aizpildīšanai un parakstīšanai aptuveni var būt nepieciešama 1 stunda. Ņemot vērā valstī vidējo atalgojumu pēc Centrālās statistikas datiem - vidējā darba stundas samaksa 2025. gadā ir 12,69 euro, kas nozīmē, ka dokumentu aizpildīšanai un parakstīšanai monetārās izmaksas nav lielākas kā 12,69 euro. Aprēķins attiecināms uz Noteikumu projekta 15. punktā noteikto.

	Kopā
	1 522,80
	


2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Jā
	Sabiedrības grupa
	Vai ietekmē?
	Izmaksas par vienību - euro
	Vienību skaits
	Atbilstības izmaksas - euro
	Aprēķinu skaidrojums

	Juridiskās personas
	Kopā (juridiskās personas)
	0,00
	

	Komersanti, kuri saskaņā ar Enerģētikas likuma 72.1 panta pirmo un otro daļu maksā pakalpojuma maksu par drošības rezervju izveidi un uzturēšanu, aviācijas nozares komersanti
	Nē
	

	

	
	

	Komersanti, kuri saskaņā ar Enerģētikas likuma 72.1 panta pirmo un otro daļu maksā pakalpojuma maksu par drošības rezervju izveidi un uzturēšanu, aviācijas nozares komersanti
	Nē
	

	

	
	

	Kopā
	0,00
	


3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Saskaņā ar Enerģētikas likuma 72. panta otro daļu Possessor ir doti šādi uzdevumi:
1) iegādāties drošības rezerves;
2) nodrošināt drošības rezervju uzturēšanu un rotāciju;
3) administrēt drošības rezervju pakalpojuma maksu;
4) uzturēt un administrēt drošības rezervju uzkrāšanas fondu;
5) veikt uzraudzību pār aviācijas nozares uzturētām drošības rezervēm.


Enerģētikas likuma 72.1 ceturtā daļa nosaka, ka Possessor uztur drošības rezervju uzkrāšanas fondu, kurā ieskaita:
1) drošības rezervju pakalpojuma maksu;
2) ieņēmumus no drošības rezervju atsavināšanas.

Savukārt Enerģētikas likuma 72.1 piektā daļa nosaka, ka drošības rezervju uzkrāšanas fondā uzkrātie līdzekļi tiek izmantoti, lai segtu izmaksas, kas saistītas ar šā likuma 72. panta otrajā daļā noteikto pārvaldītāja uzdevumu izpildi, un ar tām saistītos administratīvos izdevumus.

Savukārt aviācijas nozares komersanti drošības rezerves veido par to finanšu resursiem.

Ievērojot minēto, noteikumu projektam nav ietekmes uz valsts budžetu. 


Atbilstoši Eiropas Savienības nacionālo un reģionālo kontu sistēmas (EKS 2010) metodoloģijai, naftas rezervju sistēmas darbības ieņēmumi, tostarp drošības rezervju pakalpojumu maksa un ieņēmumi, kas tiek gūti izlaižot tirgū valsts naftas rezerves, un izdevumi, tostarp izmaksas par drošības rezervju pakalpojumu valsts naftas produktu rezervju izveidei un izmaksas par naftas rezervju iegādi valsts īpašumā, ietekmē vispārējās valdības budžeta ieņēmumus un izdevumus.

Gadījumos, kad kārtējā gadā tiek gūti vispārējās valdības budžeta ieņēmumi izlaižot tirgū valsts naftas rezerves, bet vispārējās valdības budžeta izdevumi atjaunot valsts naftas rezerves veidojas vairāku gadu garumā, var veidoties ietekme uz vispārējās valdības budžeta bilanci, kas izlīdzinās vidējā termiņā.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Jā
5.1. Saistības pret Eiropas Savienību
Vai ir attiecināms?
Jā
ES tiesību akta CELEX numurs
32009L0119
ES tiesību akta datums, izdevējinstitūcija, numurs, veids un nosaukums
Eiropas Savienības Padomes 2009. gada 14. septembra Direktīva 2009/119/EK, ar ko dalībvalstīm tiek uzlikts pienākums uzturēt jēlnaftas un/vai naftas produktu obligātas rezerves
Apraksts
Latvijā drošības rezerves tiek veidotas, pamatojoties uz Direktīvas 2009/119/EK prasībām, kas, cita starpā, izvirza prasību Eiropas Savienības dalībvalstīm nodrošināt noteikta apjoma valsts naftas produktu drošības rezerves (turpmāk - drošības rezerves), kas pēc būtības ir paredzētas naftas produktu lietotājiem situācijā, kad valstī būtiski ir ierobežotas iespējas nodrošināt naftas produktu pieejamību.

Šobrīd Direktīvas 2009/119/EK prasības attiecībā uz drošības rezervju veidošanu Latvijā ir transponētas Enerģētikas likumā un Ministru 2025. gada 27. maija noteikumos Nr. 313 “Valsts naftas produktu drošības rezervju veidošanas un uzturēšanas kārtība”.


Direktīvas 2009/119/EK 20. panta 4. punkts nosaka, ka, ja nav pieņemts spēkā esošs starptautisks lēmums par krājumu nodošanu apritē, bet Kopienas vai kādas dalībvalsts jēlnaftas vai naftas produktu piegādē rodas grūtības, Eiropas Komisija pēc kādas dalībvalsts pieprasījuma vai pēc savas ierosmes, vajadzības gadījumā informējot Starptautisko Enerģētikas aģentūru un koordinējot savu rīcību ar Starptautisko Enerģētikas aģentūru, pēc iespējas ātrāk sasauc koordinācijas grupu uz konsultāciju sanāksmi. Ja koordinācijas grupas konsultāciju sanāksmi sasauc pēc dalībvalsts lūguma, to rīko vēlākais četru dienu laikā pēc šāda lūguma paziņošanas, ja vien attiecīgā dalībvalsts nepiekrīt ilgākam laikposmam. Pamatojoties uz koordinācijas grupas veiktā situācijas novērtējuma rezultātiem, Eiropas Komisija nosaka, vai pastāv būtiski piegādes traucējumi. Ja tiek konstatēti būtiski piegādes traucējumi, Eiropas Komisija atļauj pilnībā vai daļēji nodot apritē drošības rezervju un īpašo krājumu daudzumus, ko šim nolūkam ierosinājušas attiecīgās dalībvalstis.


Savukārt Direktīvas 2009/119/EK 20. panta 5. punkts nosaka, ka  Eiropas Savienības dalībvalstis drīkst nodot apritē savas drošības rezerves un īpašos krājumus, kas ir mazāki par šajā direktīvā noteikto minimālo apjomu tādā daudzumā, kas nekavējoties nepieciešams īpašas steidzamības gadījumu sākotnējā stadijā vai vietēju krīžu gadījumos. Šādas nodošanas apritē gadījumā dalībvalstis nekavējoties paziņo Eiropas Komisijai par daudzumu, kas ir nodots apritē. Komisija nodod šo informāciju koordinācijas grupas dalībniekiem.


Tādējādi Eiropas Savienības dalībvalstis var izmantot drošības rezerves tikai ar Eiropas komisijas iepriekšēju atļauju, izņemot gadījumus, kad ir steidzama nepieciešamība, kas saistīta ar piegādes traucējumiem. Ja īpašas nepieciešamības gadījumā Eiropas Savienības dalībvalstij ir nepieciešams nodot apritē tās uzturētās drošības rezerves Eiropas Savienības dalībvalstij nekavējoties ir jāinformē Eiropas Komisija.

Ievērojot minētās Direktīvas 2009/119/EK izvirzītās prasības, ir nepieciešams transponēt nacionālajos tiesību aktos prasību saskaņot ar Eiropas Komisiju drošības rezervju izmantošanu, vai arī informēšanas pienākumu, ja drošības rezerves ir bijis neatliekami izmantot pirms Eiropas Komisijas atļaujas saņemšanas. 
 
5.2. Citas starptautiskās saistības
Vai ir attiecināms?
Jā
Starptautiskā dokumenta nosaukums
1974. gada 18. novembra Nolīgums par Starptautisko enerģētikas programmu
Apraksts
Ar 2024. gada 9. oktobra likumu "Par Nolīgumu par Starptautisko enerģētikas programmu" ir pieņemts un apstiprināts 1974. gada 18. novembra Nolīgums par Starptautisko enerģētikas programmu ar grozījumiem, kas izdarīti 2022. gada 20. februārī (turpmāk - nolīgums). Nolīgumā paredzēto saistību izpildi koordinē Klimata un enerģētikas ministrija.

Nolīgumā paredzēto saistību izpilde tiek īstenota savstarpējā mijiedarbībā ar Noteikumu projektu.
5.3. Cita informācija
Apraksts
-
5.4. 1. tabula. Tiesību akta projekta atbilstība ES tiesību aktiem
	Attiecīgā ES tiesību akta datums, izdevējinstitūcija, numurs, veids un nosaukums
	Eiropas Savienības Padomes 2009. gada 14. septembra Direktīva 2009/119/EK, ar ko dalībvalstīm tiek uzlikts pienākums uzturēt jēlnaftas un/vai naftas produktu obligātas rezerves

	ES TA panta numurs
	Projekta vienība, kas pārņem vai ievieš A minēto
	Tiek pārņemts pilnībā vai daļēji
	Vai B minētais paredz stingrākas prasības un pamatojums

	A
	B
	C
	D

	20. panta 4. punkts
	3. punkts
	Pārņemtas pilnībā
	-

	20. panta 5. punkts
	4. punkts
	Pārņemtas pilnībā
	-

	20. panta 6. punkts
	11. punkts 
	Pārņemtas pilnībā
	-

	Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ?
	Pārņemtās tiesību normas neparedz dalībvalsts rīcības brīvību.

	Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem
	-

	Cita informācija
	-


5.5. 2. tabula. Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei
	Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums
	1974. gada 18. novembra Nolīgums par Starptautisko enerģētikas programmu

	Starptautiskās saistības pasākums/uzdevums
	Projekta vienība, ar ko izpilda A minēto
	Tiek pārņemts pilnībā vai daļēji

	A
	B
	C

	1974. gada 18. novembra Nolīgums par Starptautisko enerģētikas programmu
	19. punkts
	Pārņemtas pilnībā

	Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām
	-

	Cita informācija
	-


6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
-
Nevalstiskās organizācijas
-
Cits
-
6.2. Sabiedrības līdzdalības organizēšanas veidi
6.3. Sabiedrības līdzdalības rezultāti
No 2025. gada 1. decembra līdz 2025. gada 15. decembrim organizēta sabiedriskā līdzdalība - publiskā apspriešana, kuras ietvaros iebildumi vai priekšlikumi nav saņemti. 
6.4. Cita informācija
Cita informācija
Saskaņā ar Ministru kabineta 2024. gada 15. oktobra noteikumu Nr. 639 “Sabiedrības līdzdalības kārtība attīstības plānošanas procesā” (turpmāk - Noteikumi Nr. 639) 4. punktu Noteikumu projekts nododams sabiedrības līdzdalībai. 

Atbilstoši Noteikumu Nr. 639 18. punktam sabiedrībai tiek dota iespēja iesaistīties attīstības plānošanā, iesaistoties publiskajā apspriešanā.
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Ekonomikas ministrija
7.2. Administratīvo izmaksu monetārs novērtējums
Vai projekts skar šo jomu?
Jā
	Sabiedrības grupa
	Palielinās/samazinās
	Stundas samaksas likme - euro
	Laika patēriņš uz vienību - stundās
	Subjektu skaits
	Cik bieži - reizes gadā
	Administratīvās izmaksas - euro
	Aprēķinu skaidrojums

	Ekonomikas ministrija
	palielinās
Vērtības nozīme:
	12,69
euro
	2,00
stundas
	1
Ekonomikas ministrija
	1,0
Drošības rezerves tiek pārdotas tikai izsludinātas enerģētiskās krīzes laikā un Starptautiskās Enerģētikas aģentūras aktivizētu koordinētu ārkārtas reaģēšanas pasākumu gadījumā. Ņemot vērā to, ka minētie apstākļi nav iepriekš prognozējami, to iestāšanās un drošības rezervju pārdošanas  biežums nav iepriekš prognozējams. Tadējādi arī precīza informācijas sniegšanas nepieciešamība un biežums  nav iepriekš prognozējams.
	25,38
	Noteikumu projektā minētā informēšanas pienākuma izpildei aptuveni var būt nepieciešamas 2 stundas. Ņemot vērā valstī vidējo atalgojumu pēc Centrālās statistikas datiem - vidējā darba stundas samaksa 2025. gadā ir 12,69 euro, kas nozīmē, ka gala saņēmēja darbiniekam informācijas sagatavošanai monetārās izmaksas nav lielākas kā 25,38 euro. prēķins attiecināms uz Noteikumu projekta 3. punktā noteikto.

	Kopā
	25,38
	


7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

